open-index/open-wikipedia-markdown huggingface dataset:
Louise Joy Brownová

**Louise Joy Brownová** (* 25. júl 1978, Oldham, Spojené kráľovstvo) je prvý človek na svete, ktorý sa narodil vďaka metóde asistovanej reprodukcie známej ako *in vitro fertilizácia* (IVF), teda oplodnenie v skúmavke.

## Život
Lesley a John Brownovi sa o počatie dieťaťa márne snažili deväť rokov. Vzhľadom na zistenú nepriechodnosť vajcovodov sa gynekológ Patrick Steptoe a fyziológ Robert G. Edwards rozhodli laparoskopicky odobrať Lesley vajíčka. Keď bolo jedno z nich v Petriho miske oplodnené spermiami manžela, vložili embryo matke do maternice. Tá plod úspešne donosila - Louise sa narodila v júli 1978 cisárskym rezom, jej pôrodná váha bola 2,6 kg. Štyri roky nato sa rovnakou metódou rodičom narodila ešte jedna dcéra, Natalia. 

K profesorovi Edwardsovi mala Louise blízky vzťah, ako by bol jej starým otcom. V roku 2004 sa zúčastnil aj jej svadby. Louise i jej sestra sa už obe stali matkami, pričom otehotnieť sa im podarilo prirodzenou cestou.

Robert Edwards v roku 2010 za rozvoj metódy IVF obdržal Nobelovu cenu za fyziológiu a lekárstvo - týmto spôsobom už prišlo na svet viac ako päť miliónov detí. Ročne sa ich tak na celom svete narodí zhruba 350 tisíc.

## Referencie


## Zdroj

Kategória:Gynekológia a pôrodníctvo
Kategória:Britské osobnosti
Lina Medinová

**Lina Medinová** (; * 27. september 1933, Ticrapo, Peru) je najmladšia známa matka v histórii. Porodila 14. mája 1939, keď mala zhruba päť a pol roka.

Rodičia predtým priviedli Linu k lekárovi s obavami kvôli zväčšujúcemu sa bruchu. Ukázalo sa, že nejde o nádor, ale že dievčatko je v siedmom mesiaci tehotenstva, ktoré umožnila extrémne predčasná puberta. O mesiac a pol neskôr porodila cisárskym rezom zdravého syna vážiaceho 2,7 kg. Dostal meno Gerardo po lekárovi, ktorý ho priviedol na svet. Vyrastal v presvedčení, že Lina je jeho sestra, až v 10 rokoch sa dozvedel, že je jeho matka. Zomrel v roku 1979 vo veku 40 rokov na leukémiu.

Kto bol jeho otcom, nie je známe. Otec Liny bol najprv zadržaný pre podozrenie zo sexuálneho zneužívania svojej dcéry, ale neskôr bol prepustený kvôli nedostatku dôkazov.

V dospelosti sa Lina vydala a takmer v 40 rokoch porodila druhého syna.

## Referencie

## Zdroj

Kategória:Peruánske osobnosti
Kategória:Gynekológia a pôrodníctvo
Aisépos (mytológia)

**Aisépos** (*Aisépos*) je v gréckej mytológii syn Boukolióna z Tróje a najády Abarbareé.

V Homérovom epose Iliada je Aisépos trójsky bojovník, ktorý umiera na trójskej pláni aj so svojim bratom dvojčaťom Pédasom v boji s Achájcami. Obaja umreli rukou argejského bojovníka Euryala, syna Mékistea.

Básnik Homér v šiestom speve Iliady poeticky opisuje posledné chvíle ich života: „*Achájec Euryalos usmrtil Ofeltia a Drésa, potom sa na Aisépa a Pédasa vrhol – tých synov hrdina Búkolión mal s najádou Abarbareou. Búkolión bol synom kedysi slavného Láomedonta, zrodením najstaršieho, ale matka ho zrodila tajne; s ňou sa pri pasení oviec kráľ v láske na lôžku združil, tá potom otehotnela a zrodila dvojčatká chlapcov. Tým ale ochromil silu syn Mékisteov, preťal ich nádherné údy a z pliec im odňal ich zbroje."*

## Referencie

Kategória:Postavy gréckej mytológie
Kategória:Trójska vojna
Počítač (rozlišovacia stránka)

**Počítač** môže byť:
* zariadenie, ktoré spracováva údaje, pozri počítač
* osobný počítač
* počítadlo
* rátač
* v športe: človek zaznamenávajúci trestné body počas hry

## Zdroje

* KSSJ, SSS, Peciar a kol. SSS
Komputer

**Komputer** alebo **kompúter** (v slangu *komp* alebo *kompík*) môže byť:
* počítač
* osobný počítač
* počítač v motorovom vozidle alebo na bicykli, merajúci niektoré parametre jazdy, pozri palubný počítač a cyklistický počítač
* počítač na zložitejšie úlohy

## Pozri aj
* computer

## Referencie
21 Jump Street

***21 Jump Street*** je americký film z roku 2012 na motívy seriálu Jump Street 21. Réžie sa ujali Chris Miller a Phil Lord, strih Joel Negron a hudbu Mark Mothersbaugh.

## Príbeh

Schmidt (Jonah Hill) je utiahnutý stredoškolák, ktorý sa bojí pozvať dievča svojich snov na ples, s vlasmi na Eminema. Úplný opak toho je Jenko (Channing Tatum), obľúbený športovec a bitkár. Zhodou okolností sa obaja stretnú na policajnej akadémii, kde sa spriatelia. Prejdu školou a ako spoločníci spolu hliadkujú na ulici.

Podarí sa im dostať šéfa dílerov drog Dominga (DeRay Davis), ale pretože konali neprofesionálne, tak je Domingo prepustený. Obaja sú predelení do jednotky Jump Street, ktorá sleduje trestnú činnosť na stredných školách. Jump Street vedie kapitán Dickson (Ice Cube), černoch plný hnevu. Sú poslaní do utajenia zabrániť predaju drog a nájsť distribútora. Obaja hneď zistia, že sa stredná škola od ich doby úplne zmenila a prekvapí ich to. Nastúpil digitálny vek a Schmidt s Jenkom sa s tým musia vysporiadať. Jenko si ale popletie identity, a tak sú im prehodené predmety. Schmidt chodí na športové krúžky a Jenko na chémiu.

Schmidt sa zamiluje do svojej spolužiačky z dramatického krúžku Molly (Brie Larson) a spriatelí sa s dílerom Erikom (Dave Franco). Usporiada veľkú párty, na ktorej s Jenkom zbije bandu feťákov z iných škôl. Schmidt je stále viac obľúbený a Jenka začína baviť učenie. Schmidt sa tiež hrá na dílera, ale drogy odnáša Dicksonovi. Jenko odpočúva Erikov mobil, z ktorého sa dozvie o spojení s Domingovým gangom. Pri šialenej naháňačke Schmidt zmešká divadelné predstavenie s Molly a je s Jenkem zo školy vylúčený. Erik ich osloví ako svojich bodyguardov, pretože sa má stretnúť s distribútorom. Zistia, že je to tréner Walters (Rob Riggle).

Za Waltersom príde Domingo, ktorý Schmidta s Jerkom spozná. Keď sú chlapcom odobrané zbrane pod vyhrážkou Mollynej smrti, zdá sa, že sú obaja mŕtvy. Dvaja z Domingových ľudí (Peter Deluise, Johnny Depp) však v poslednej chvíli vystúpia z utajenia a ukáže sa, že ide o agentov DEA. Nanešťastie sú zavraždení a nasleduje prestrelka. Schmidt s Jenkom sú Waltersovi v pätách, ten postrelí Jenka. Schmidt strelí Waltersa do rozkroku. Obaja sú pochválení Dicksonom a preložení k svojmu zdeseniu na ďalšiu školu.

## Herci
*Jonah Hill - Morton Schmidt
*Channing Tatum - Greg Jenko
*Ice Cube - Dickson
*Brie Larson - Molly
*Ellie Kemper - pani Griggsová
*Dave Franco - Erik
*DeRay Davis - Domingo
*Jake Johnson - riaditeľ Dadier

## Referencie

*

Kategória:Filmové komédie USA
Kategória:Akčné filmy USA
Kategória:Filmy z 2012
Kategória:Filmy podľa názvu
Natalie Dormerová

**Natalie Dormerová** (; * 11. február 1982, Reading, Spojené kráľovstvo) je anglická herečka, ktorej najznámejšou rolou je postava Anny Boleynovej v televíznom seriáli **. Jej filmový debut bola postava Victorie vo filme *[[Casanova]]*, kde si zahrala po boku Heatha Ledgera, Jeremy Ironsa či Sienny Millerovej. Momentálne je tiež známa zo seriálu *[[Game of Thrones]]*, kde hrá jednu z ústredných postáv a je veľmi obľúbená medzi divákmi.

## Životopis
Narodila sa v Readingu v Berkshire. Vyrastala s nevlastným otcom, matkou, sestrou Samanthou a bratom Markom.
Od detstva  študovala balet moderný tanec a jazz. Sama o sebe hovorí, že bola na základnej škole šikanovaná, ale dodnes nevie prečo. V osemnástich rokoch sa presťahovala do Londýna, kde študovala herectvo na prestížnej *Webber Douglasovou akadémii*. Je tiež členkou londýnskej šermiarskej akadémie. Talent v Natalii objavil režisér Lasse Hallström pri natáčaní filmu *Casanova*. Po tomto výkone bola obsadená do troch filmov Disney Touchstone.  V rokoch 2007 až 2008 hrala v seriáli *Tudorovci* Annu Boleynovú, ktorá je najprv milenkou kráľa Henricha VIII. a neskôr sa stane jeho manželkou. V roku 2011 začala hrať v seriáli *[[Hra o tróny]]*, postavu Margaery Tyrellovej, ktorá je jednou z ústredných postáv celého seriálu.

## Osobný život
Bola zasnúbená s írskym režisérom Anthony Byrneom od roku 2011, s ktorým sa zoznámila v Dubline pri natáčaní *Tudorovcov* v roku 2007. Dormerová sa  zúčastnila v roku 2008 PartyPoker.com World Open žien v Londýne, kde skončila na druhom mieste. Dormerová uviedla, že Cate Blanchett má veľký vplyv na jej kariéru ako na herečku. Od roku 2018 je vo vzťahu s hernom Davidom Oaksom, s ktorým má jednú dcérku, narodenú v januári 2022. Zobrali sa v roku 2023.

## Filmografia
* 2005 – Casanova                                                   
* 2007 – Krádež diamantov
* 2009 – Mesto života 
* 2011 – W.E.
* 2011 – Captain America: Prvý Avenger  
* 2013 – A Long Way from Home  
* 2013 – Rivali  
* 2013 – Konzultant  
* 2014 – The Riot Club  
* 2014 – Hry o život: Drozdajka 1 
* 2015 – Hry o život: Drozdajka 2 
* 2015 – Fencewalker 
* 2016 – Rubicon 
* 2016 – Patient Zero 
* 2016 – Les
 
### Televízne seriály
* 2007 – Inšpektor Rebus  
* 2007, 2008, 2010 –    
* 2009 – Masterwork  
* 2009 – Slečna Marplová: Prečo nepožiadali Evansa?  
* 2011 – Silk 
* 2011 – The Fades (vyhasnutí)   
* 2011 – Poe  
* 2012 – Sherlock a Watsonová 
* 2012/súčasnosť – Game of Thrones  
* 2013/súčasnosť – Aké prosté 

## Pozri aj
* Charles Dance
* Game of Thrones
* Emilia Clarková

## Referencie

## Iné projekty

## Externé odkazy
* 
* 

Kategória:Anglické divadelné herečky
Kategória:Anglické filmové herečky
Kategória:Anglické televízne herečky
Kategória:Anglickí ateisti
Kategória:Osobnosti z Readingu
Computer

**Computer** môže byť:
* komputer (vo všetkých významoch)
* časopis:
** odborný časopis Institute of Electrical and Electronics Engineers (od roku 1970), pozri ''Computer'' (americký časopis)
** český časopis o počítačoch (od roku 1994), pozri ''Computer'' (český časopis)

## Zdroje
* computer. In: 
* komputer. In: 
*
Pédasos

**Pédasos** (*Pédasos*) môže byť:
* v gréckej mytológii:
** syn Boukolióna a najády Abarbareé, pozri Pédasos (mytológia)
** meno Achilleovho koňa
* staroveké mesto v Tróade, pozri Pédasos (Tróas)
* staroveké meno mesta Methoni, pozri Methoni (Messénia)
Kaplnka svätého Václava

**Kaplnka svätého Václava** môže byť:

* v Česku:
** časť Katedrály svätého Víta, Vojtecha a Václava v Prahe, pozri Kaplnka svätého Václava (Katedrála svätého Víta, Václava a Vojtecha)
** Kaplnka svätého Václava (Bílka)
** Kaplnka svätého Václava (Prachová)
Raffelstettenský colný štatút

**Raffelstettenský colný štatút** (iné názvy: **Ustanovenie o cle v Raffestetten**, **Raffelstettenský colný tarif**, **Raffelstettenský colný sadzobník**, **Raffelstettenský colný poriadok**, **Raffelstettenské colné ustanovenia**; ) je právny dokument, ktorý upravuje spôsob platenia cla na obchodnej ceste medzi Bavorskom a východnými oblasťami – teda aj Veľkou Moravou.

## Datovanie
Dokument vznikol niekedy medzi rokmi 903 až 906. Táto datácia vychádza z toho, že dokument spomína biskupov Burkarda (o ktorom sa pramene prvý raz ako o biskupovi zmieňujú k dátumu 12. augusta 903) a Teotmara (ktorý padol počas bitky pri Bratislave v roku 907).

Časť zdrojov píše, že dokument pochádza z roku 904. Iná uvádza roky 903 – 906 alebo pravdepodobnejšie 903 – 904.

## Obsah dokumentu
Raffelstettenský colný štatút je rozdelený do deviatich článkov, ktoré možno zoskupiť do šiestich častí:

# časť píše, že obchodníci so soľou majú platiť clo len za soľ, ostatné komodity (iný tovar či otroci) sú od neho oslobodené.
# časť opisuje podmienky pre Bavorov a Slovanov, ktorí bývajú v Bavorsku: clo mali platiť, len ak chceli nakupovať na trhu v Linzi alebo v Rosdorfe.
# časť píše, že Slovania, ktorí prišli do Východnej marky obchodovať (a pochádzajú napr. z Čiech) musia platiť clo za vosk, kone a otrokov (oboch pohlaví).
# časť stanovuje miesta, kde je možné uskutočniť predaj a dávky pre bavorských obchodníkov so soľou, ktorí sa plavia na lodiach po Dunaji.
# časť (pozri ukážku) reguluje vývozné clo za soľ, pre bavorských kupcov, ktorí ju chcú predať Moravanom.
# časť stanovuje colné poplatky pre profesionálnych kupcov.

Celkovo ustanovuje pomery, aké platili za čias Ľudovíta II. a Karolmana.

## Význam
Raffelstettenský colný štatút je významný prameň, okrem iného pre dejiny medzinárodného práva a obchodu. Podáva informácie o hospodárskych vzťahoch na fransko – veľkomoravských hraniciach pred inváziou Maďarov. Štatút svedčí o tom, že maďarská hrozba nebola braná príliš vážne a obchodné pomery boli celkom normalizované.

## Ukážka
Ukážka z dokumentu (VIII. článok):

## Poznámky


## Referencie

Kategória:Veľká Morava
Kategória:Historické dokumenty
Pédasos (mytológia)

**Pédasos** (*Pédasos*) je v gréckej mytológii syn Boukolióna z Tróje a najády Abarbareé.

V Homérovom epose Iliada je Pédasos trójsky bojovník, ktorý na trójskej pláni umiera spolu so svojim bratom dvojčaťom Aisépom v boji s Achájcami. Obaja umreli rukou argejského bojovníka Euryala, syna Mékistea.

Básnik Homér v šiestom speve Iliady poeticky opisuje posledné chvíle ich života: „*Achájec Euryalos usmrtil Ofeltia a Drésa, potom sa na Aisépa a Pédasa vrhol – tých synov hrdina Búkolión mal s najádou Abarbareou. Búkolión bol synom kedysi slavného Láomedonta, zrodením nejstaršieho, ale matka ho zrodila tajne; s ňou sa pri pasení oviec kráľ v láske na lôžku združil, tá potom otehotnela a zrodila dvojčatká chlapcov. Tým ale ochromil silu syn Mékisteov, preťal ich nádherné údy a z pliec im odňal ich zbroje."*

## Referencie

Kategória:Postavy gréckej mytológie
Kategória:Trójska vojna
Schedios

**Schedios** (*Schedios*) môže byť:
* v gréckej mytológii:
** syn fóckeho kráľa Ifita, pozri Schedios (syn Ifita)
** syn Periméda, vodca Fókov v trójskej vojne, pozri Schedios (syn Periméda)
** trójsky bojovník, zabitý Neoptolemom, pozri Schedios (Trója) 
* planétka, pozri 23383 Schedios
Poručenská rada

náhľad|Sála Poručenskej rady OSN.
náhľad|Mapa sveta v roku 1945. Poručenské územia tmavozelenou.
**Poručenská rada** (iné názvy: **Poručenský výbor**; , ), jeden zo základných orgánov Organizácie spojených národov, bola založená, aby zaistila správu poručenských území v najlepšom záujme miestnych obyvateľov a v záujme svetového mieru a bezbečnosti. 

Poručenské územia boli zväčša bývalé mandátne územia Spoločnosti národov, resp. územia odobraté štátom porazeným v druhej svetovej vojne. Všetky poručenské územia postupne dosiahli samosprávu alebo nezávislosť, či už ako samostatné štáty alebo pripojením sa k susediacim nezávislým krajinám. Posledné poručenské územie bolo Palau, bývalá súčasť Poručenského územia Tichomorské ostrovy, to sa stalo členským štátom OSN v decembri 1994.

## Referencie

## Iné projekty

## Zdroj

Kategória:OSN
Leonardo Boff

**Leonardo Boff** (nar. ako **Genézio Darci Boff**, * 14. december 1938, Concórdia, Santa Catarina, Brazília) je brazílsky teológ a spisovateľ. Je jedným z najznámejších predstaviteľov teológie oslobodenia a taktiež kritikom cirkevnej hierarchie. 

V súčasnosti je emeritným profesorom etiky, filozofie náboženstva a ekológie na univerzite v Riu de Janeiru.

## Životopis
Do františkánskeho rádu vstúpil v roku 1959, vysvätený na kňaza bol o päť rokov neskôr. Nasledujúce roky študoval teológiu a filozofiu na univerzite v Mníchove, doktorát získal roku 1970. 

V roku 1985, kedy bol prefektom Kongregácie pre náuku viery Joseph Ratzinger, neskorší pápež Benedikt XVI., dostal Boff kvôli svojmu dielu *Church: Charism and Power* zákaz sa verejne vyjadrovať. O rok neskôr bol zákaz zmiernený. 

V roku 1992 za pontifikátu Jána Pavla II. Vatikán Boffovi zakázal vyučovať po tom, čo kritizoval vedenie katolíckej cirkvi. Po týchto rozporoch sa Boff nakoniec rozhodol opustiť františkánsky rád i kňazstvo.

Po väčšinu života pôsobil ako profesor na poli teológie, etiky, filozofie, a to na brazílskych, aj európskych univerzitách, napr. v Lisabone, Barcelone, Oslu.

Verí, že pápež František je mužom, ktorý zreformuje pápežstvo a zmení katolícku cirkev. 

## Dielo
* *Cry of the Earth, Cry of the Poor*
* *[[František z Assisi|Francis of Assisi]]: A Model for Human Liberation*
* *Way of the Cross - Way of Justice* 
* *Jesus Christ Liberator: A Critical Christology for Our Time*
* *Ecology and Liberation: A New Paradigm* 
* *Ecclesiogenesis: The Base Communities Reinvent the Church* 

## Referencie

## Iné projekty

## Externé odkazy
* Oficiálna stránka

## Zdroj

Kategória:Brazílski rímskokatolícki kňazi
Kategória:Brazílski spisovatelia
Kategória:Katolícky teologický disent
Kategória:Brazílski teológovia
Kategória:Absolventi Ludwig-Maximilians-Universität München
Pembrokeshire Coast Path

thumb|Pohľad na polostrov Marloes
**Pembrokeshire Coast Path** alebo tiež **Pembrokeshire Coastal Path** () je chodník v grófstve Pembrokeshire v juhozápadnom Walese. Bol otvorený v roku 1970, je 299 kilometrov dlhý a prechádza prevažne po pobrežných útesoch. Najvyššie miesto *Pen yr afr* sa nachádza vo výške  a najnižším je potom prechod *Sandy Haven* ().

Južný koniec cesty sa nachádza v dedine Amroth a za severný sa pôvodne považovalo miesto Poppit Sands neďaleko dediny St Dogmaels, kde bola umiestnená pamätná tabuľa; cesta však pokračuje až do St. Dogmaels, kde bola v júli 2009 otvorená ďalšia časť cesty. Tu sa cesta spája s Ceredigion Coast Path, ktorá pokračuje ďalej na sever.

Pembrokeshire Coast Path je súčasťou 1 400 kilometrov dlhej trasy Wales Coast Path, ktorá začína v Chepstow a končí v Queensferry a bola slávnostne otvorená v roku 2012.

## Referencie

*

## Iné projekty

Kategória:Geografia Walesu
Kategória:Pembrokeshire
Schedios (syn Ifita)

**Schedios** (*Schedios*) je v gréckej mytológii syn fóckeho kráľa Ifita.

Schedios sa so svojim bratom Epistrofom ako mnohí iní achájski urodzení mladíci uchádzali o ruku krásnej Heleny, ktorá sa nakoniec vydala za spartského kráľa Menelaa.  Keď neskôr trójsky princ Paris vyvolal únosom Heleny trójsku vojnu, bratia sa do vojenskej výpravy Achájcov zapojili a k brehom Tróje priviedli z Fókie vojsko na štyridsiatich lodiach. Schedios trójsku vojnu neprežil, zomrel na trójskej pláni, keď ho zasiahol oštep Priamovho syna Hektora.

Epický básnik Homér smrť Schedia zaznamenal v sedemnástom speve Iliady: „*Hektor hodil zas po Aiantovi svoj žiariaci oštep, ale ten si ho všimol skôr a pred kopijou kovanou unikol o vlások. Do kľúčnej kosti, však Schedia zranil – Ifíta, chrabrého Gréka, to syn bol, najlepšieho z Fókov, v preslávenom Panopeu mal sídlo a panoval početným mužom. Schedia teda veľmi zranil, kovaný oštep mu naraz prenikol ostrím skrz naskrz hore pri pleci. Padol, až zadunela zem, a zbroj mu na tele zarinčala.."* 

Keď antický autor Pausanias navštívil v druhom storočí Antikyru vo Fókii, uvidel kamennú hrobku, o ktorej sa od miestnych ľudí dozvedel, že sú v nej pochovaní synovia Ifita, ktorí bojovali v trójskej vojne. Epistrofos sa podľa nich z Tróje vrátil a zomrel vo svojej rodnej krajine a Schedios zomrel v Tróade, ale jeho kosti priniesli domov, kde ich pochovali.

## Referencie

Kategória:Postavy gréckej mytológie
Kategória:Trójska vojna
Württembersko (vinárska oblasť)

náhľad|Strmé terasovité vinice nad riekou Neckar
**Württembersko ** je vinárska oblasť, ktorá sa nachádza v juhozápadnom Nemecku v historickej oblasti Württembersko, ktorá je dnes súčasť spolkovej krajiny Bádensko-Württembersko. 

S 11 511 hektármi viníc (údaj z roku 2008) je Württembersko štvrtou najväčšou vinárskou oblasťou v Nemecku. Na rozdiel od väčšiny ostatných nemeckých vinárskych oblastí má Württembersko dlhú históriu výroby červených vín z iných odrôd než v iných nemeckých vinárskych oblastiach.

## Geografia
Väčšina vinohradov vo vinárskej oblasti Württembersko sa nachádza okolo rieky Neckar a  jej prítokov Rems, Enz, Kocher a Jagst. Hlavná časť vinárskej oblasti sa nachádza medzi mestami Stuttgart a Heilbronn. K vinárskej oblasti patria  aj vinice na Bodamskom jazere.

## Iné projekty

## Zdroj
* 

Kategória:Bádensko-Württembersko
Kategória:Vinohradnícke oblasti Nemecka
Epistrofos

**Epistrofos** (*Epistrofos*) môže byť v gréckej mytológii:
* syn fóckeho kráľa Ifita, pozri Epistrofos (syn Ifita)
* syn Euéna z Dardanie, pozri Epistrofos (syn Euéna)
* vodca Halizónov, spojenec Trójanov, pozri Epistrofos (vodca Halizónov)
Württemberg

**Württemberg** alebo **Württembersko** môže byť:
* historické územie v Nemecku, pozri Württemberg (historické územie)
* vinárska oblasť v Nemecku, pozri Württembersko (vinárska oblasť)

**Württemberg** môže byť aj:
* príslušník rodu Württembergovcov, pozri Württembergovci
* vrch v Stuttgarte, pozri Württemberg (vrch)
* názov viacerých lodí

## Pozri aj
* Bádensko-Württembersko
* Württembersko-Bádensko
* Württembersko-Hohenzollernsko
Jackass

**Jackass** je americký televízny seriál vysielaný na MTV od roku 2000 do roku 2002. Ide o skupinu ľudí, ktorí vymýšľajú mnoho kurióznych, riskantných, vtipných ale aj pohoršujúcich situácii. Po skončení vysielania programu boli natočené 4 filmy s protagonistami Jackass, jeden z nich dokonca v 3D. Program aj jeho protagonistovia sú veľmi obľúbení hlavne medzi tínedžermi, ich rodičia pre typ zábavy, prezentovaný v Jackass, väčšinou nenachádzajú pochopenie.

## Niektoré predstavenia z Jackass
* "zvezenie" sa na hadici zavesenej na žeriave, ktorý je pod mohutným prúdom vody (firehose rodeo)
* lyžovanie so snehom vyplnenými schodmi skrz dvere rodinného domu
* šplhanie po lane nad výbehom pre krokodýly s veľkým kusom mäsa zaveseným za trenýrky
* prebývanie vo výbehu pre býka s čiernou šatkou cez oči
* kŕmenie žralokov mŕtvymi rybami, plávajú pri tom medzi nimi
* zápasenie s obrovským hadom v detskom kútiku plnom farebných loptičiek
* tetovanie pri jazde na off-roadu v teréne
* naháňačka s golfovými autíčkami
* „zorbing“ vo veľkej pneumatike
* skok do jazera v tryskami poháňanom nákupnom alebo invalidnom vozíku
* nechanie sa postreliť gumovým projektilom
* vypustenie padáku v parašutistickej výstroji, stojaci vo vetrnom tuneli.
* boxerský zápas v obchode s profesionálnym boxerom
* v prestrojení za veľmi starého muža – obťažovanie šoférov na prechode pre chodcov, kradnutie v obchode
* pitie konského semena

## Obsadenie
### Hlavní herci
* Johnny Knoxville
* Chris Pontius
* Steve-O
* Preston Lacy
* Jason "Wee Man" Acuña
* Bam Margera
* Ryan Dunn
* Dave England
* Ehren McGhehey

### Ďalší pracujúci
* Brandon DiCamillo
* Rake Yohn (Theodore Webb)
* Jeff Tremaine – réžia a námet
* Chris Raab, aka Raab Himself
* Spike Jonze – námet
* Dimitry Elyashkevich – hlavný producent a kameraman
* Phil a April Margera – Bamovi rodičia
* Jess Margera – Bamov starší brat
* Vincent "Don Vito" Margera – Bamov strýko
* Manny Puig – tréner zvierat
* Lance Bangs – kameraman
* Rick Kosick – hlavný kameraman
* Knate Gwaltney – kameraman
* Greg „Guch“ Iguchi – kameraman
* Sean Cliver – producent
* Mike Kassak
* J2 (Jason Raumus)
* Stephanie Hodge – jediná žena robiaca Jackass
* Loomis Fall

### Účasť celebrít
* Tony Hawk – profesionálny skateboardista
* Mat Hoffman – profesionálny jazdec na BMX
* Brad Pitt – herec
* Shaquille O'Neal – basketbalista
* CKY – hudební skupina
* Fatlip – rapper
* Ruby Wax a Maximillion Cooper – Gumball Rally špeciál
* Puff Daddy – rapper
* Quinton Jackson – Mma zápasník
* Daewon Song
* three 6 mafia – americká hip-hopová skupina
* Seann William Scott – herec
* Britney Spearsová

## Natočené filmy
* 
* 
* Jackass 2.5
* Jackass 3D
* Jackass 3.5
* Jackass Presents: Bad Grandpa

## Externé odkazy
* http://www.dickhouse.tv/ 
* http://www.jackass.sk/ 

Kategória:Televízne seriály USA
Kategória:Televízne seriály z roku 2000
Kategória:Televízne seriály MTV
Karel Satoria

Mgr. **Karel Satoria** (* 26. apríl 1953, Křižanov, Česko) je český rímskokatolícky kňaz, ktorý v rokoch 1990 až 1992 pôsobil ako generálny vikár brnianskej diecézy. Od roku 1992 je členom Rádu cisterciánov prísnej observancie. Teraz pôsobí v Dobříši.

## Život
Narodil sa ako najmladší zo štyroch detí vo veriacej rodine, ktorá bola po roku 1948 postihnutá prenasledovaním zo strany komunistického režimu. Vďaka politickému uvoľneniu sa mu však v roku 1968 podarilo dostať na gymnázium vo Velkom Meziříčí, po ktorého absolvovaní v roku 1972 začal študovať Cyrilometodskú bohosloveckú fakultu v Litoměřiciach. V rokoch 1975 až 1977 absolvoval základnú vojenskú službu, počas ktorej na seba upozornil okrem iného neúčasťou vo voľbách v roku 1976. V roku 1977 ho spolužiak z fakulty Václav Malý zoznámil s vyhlásením Charty 77. Po skončení základnej vojenskej služby dokončil svoje štúdiá teológie a v roku 1978 bol vysvätený na kňaza.

V rokoch 1978 – 1982 pôsobil ako farský vikár v Letoviciach a v rokoch 1982 – 1990 ako duchovný správca vo Vrbici u Břeclavi. Ako sa neskôr dozvedel, k 30. novembru 1986 mu bol odobraný štátny súhlas na výkon duchovenskej činnosti, ale pretože mu to nikto neoznámil, bol ako kňaz činný aj naďalej. Pritom šíril informácie o Charte 77 a zúčastnil sa akcií brnianskeho disentu, za čo bol režimom stíhaný. 

### Generálnym vikárom
Po roku 1989 chcel vstúpiť do kláštora, ale v máji 1990 prijal funkciu generálneho vikára brnianskej diecézy, v ktorej zotrval do roku 1992. Ako generálny vikár sa snažil zvrátiť stav, kedy od doby normalizácie pôsobili v mnohých živých farnostiach duchovní správcovia lojálni ku komunistickému režimu, zatiaľ čo skoršiemu režimu nepohodlní kňazi zostávali v málo aktívnych či v odľahlých farnostiach, takže si presuny kňazov v rámci brnianskej diecézy narobil rad nepriateľov.

### Desať rokov v trapistickom kláštore
V roku 1992 vstúpil do Rádu cisterciánov prísnej observancie, prijal rehoľné meno Martin a nasledujúcich desať rokov strávil v kláštore Sept Fons v strednom Francúzsku. *"Nepovažujem život trapistov, tak ako som ho spoznal, za bezcenný, určite ponúka veľmi kvalitne naplnené dni a je pre mnohých požehnaním, nemôžem sa ale zbaviť dojmu obrovských rezerv,"* uviedol Satoria.

Po návrate do Česka v roku 2002 viedol výstavbu kláštora Nový Dvůr, po ktorého dokončení sa odsťahoval na bývalú faru z konca 18. storočia v Kostelní Myslové, ktorú spolu s niekoľkými ďalšími ľuďmi postupne opravoval. Od 1. októbra 2011 sa stal administrátorom v Dobříši a administrátorom excurrendo vo farnosti Svaté Pole.

## Dielo
* *Život je *sacra* zajímavej*, knižný rozhovor vedený Markom Váchou, Cesta Brno, 2013, ISBN 978-80-7295-164-2

## Referencie


## Zdroj

Kategória:Českí rímskokatolícki kňazi
Kategória:Absolventi Karlovej univerzity
Kategória:Disidenti v komunistickom Česko-Slovensku
Kategória:Politicky prenasledovaní v Česko-Slovensku
Rád cisterciánov prísnej observancie

thumb|Trapistickí mnísi
**Rád cisterciánov prísnej observancie** (*Ordo Cisterciensis Strictioris Observantiae*, **OCSO**), ktorého členovia sú nazývaní **trapisti**, vznikol v 17. storočí v kláštore La Trappe (odtiaľ trapisti) vo Francúzsku, kde došlo k reforme cisterciánskeho rádu, ktorej iniciátorom bol Armand Jean Le Bouthillier de Rancé roku 1644. Rád má aj ženskú vetvu.

## Rehole
Trapisti zachovávajú rehoľu sv. Benedikta, v ktorej sa veľa priestoru venuje modlitbe, ale dôraz sa kladie aj na manuálnu prácu. Túto rehoľu vystihuje heslo, ktoré je spojené s benediktínmi: "Ora et labora" v preklade "modli sa a pracuj". Mnísi zachovávajú mlčanlivosť, pretože ticho vytvára priestor pre vnímanie Boha. Asi najznámejším trapistom na svete je Thomas Merton.

## Život v trapistickom kláštore
Život trapistov má prísne pravidlá. Vstáva sa veľmi skoro ráno (v českom trapistickom kláštore Nový Dvůr pri Toužime o 3:15 ráno). Deň je v znamení pravidelného striedania modlitby, bohoslužieb a duchovného čítania, ku ktorým tvorí protiváhu manuálna práca, pretože každý trapistický kláštor obhospodaruje pozemky a chová napr. ovce či iné zvieratá.

## Trapisti v Čechách
thumb|Kláštor trapistov v Novom Dvore
V roku 1999 začali opravovať a dostavovať ruinu statku v Novom Dvore pri Toužime v západných Čechách. Stavba bola prebudovaná na moderný kláštor rádu trapistov. Mnísi sa do objektu nasťahovali už počas stavby a sami s ňou pomáhali. Komunitu v Novom Dvore tvorí asi 30 rehoľníkov. V septembri 2011 bola povýšená na opátstvo.

Trapistky pôsobia v Poličanoch v stredných Čechách, kde prevádzkujú od roku 2007 *Dům pro hosty * a vybudovali kláštor Naší Paní nad Vltavou. Základný kameň posvätil apoštolský nuncius Diego Causer v roku 2008 a v roku 2012 kardinál Miloslav Vlk vysvätil kláštorný kostol.

## Pozri aj
* Thomas Merton

## Externé odkazy
* Stránky trapistického kláštora Nový Dvůr
* Stránky ženského kláštora Naší Paní nad Vltavou

* Stránka o Thomasovi Mertonovi
* OCSO

## Zdroj

Kategória:Duchovné rády
Epistrofos (syn Euéna)

**Epistrofos** (*Epistrofos*) je v gréckej mytológii syn Euéna, kráľa mesta Lyrnéssos v maloázijskej Dardanii.

Epistrofos bol brat Mynea, manžela Briseidy, ktorej sa pri dobývaní Lyrnéssa zmocnil achájsky hrdina Achilles. Mesto napadol, aby pred Trójou zaobstaral achájskej armáde jedlo a korisť. Briseis sa neskôr do Achillea zaľúbila, hoci jej zabil manžela i jeho brata.

Epický básnik Homér túto udalosť zaznamenal v druhom speve Iliady: ... „*Briseis, ktorú si po veľkých strastiach v Lyrnéssu za korisť vybral: Lyrnéssos zničil celý a Tébanom zbúral hradby, oštepom usmrtil Epistrofa a Mynéta, synov slavného Euéna kráľa, ktorý bol z rodu Selépia."*

## Referencie a bibliografia

Kategória:Postavy gréckej mytológie
Kategória:Trójska vojna
Sabráž

náhľad|Sabráž
**Sabráž** či **sabrage** je technika otvárania fliaš šampanského šabľou. Tento neobvyklý spôsob sa používa pri slávnostných príležitostiach. V podstate ide o useknutie konca hrdla fľaše šabľou.

Seknutie šabľou je prevedené pohybom ostria šable po šve fľaše k miestu spoja hrdla s prstencom fľaše pod zátkou. Vhodnejšie bývajú kvalitné sekty alebo šampanské s ohľadom na kvalitu skla a fakt, že používajú korkové zátky. Dôležitý je správny sklon seknutia ako aj teplota sektu. Správne vychladený sekt je dôležitým predpokladom dobre vykonanej sabráže. V súčasnosti sa používajú rôzne predmety na sekanie sektov od sekier, rôznych typov šablí a mečov, až po golfové palice. Pri správne vykonanej sabráží samotný sekt neobsahuje žiadne čiastočky úlomkov skla vďaka tlaku, ktorý je vytvorený pri plnení fliaš sektom.

V sábraži je množstvo súťaží a zároveň je populárnou formou otvárania sektov na rôznych podujatiach.

## Iné projekty

Kategória:Alkoholické nápoje
Adhortácia k pokániu

**Adhortácia k pokániu** (iné názvy: **Napomenutie k pokániu**, **Napomínanie k pokániu**, **Nabádanie k pokore**) je kázeň, ktorá je zachovaná v texte Frizinských pamiatok – ako druhá Frizinská pamiatka. Obsahovo je to homília pred spoveďou.

## Autor a obsah
Autorom bol Konštantín Filozof alebo Metod. Do úvahy pripadá aj Gorazd (podobné dielo obsahuje aj tvorba Klimenta Ochridského). Obsahovo je to výzva pre veriacich, aby nábožne prijímali sviatosť zmierenia. Jej vyznenie je „podmanivo láskavé, jazykovo vybrúsené“ a pôsobí na adresáta „láskavo a otcovsky“. Má patristické črty – napr. myšlienka o dedovi = Adamovi (pozri ukážku), čo profesor Avenarius zhŕňa: „zdôrazňuje význam krstu a pokánia, ktorými znovuzískavame dôstojnosť praotca Adama“ a uvádza podobnú myšlienku v Živote Konštantínovom kap. 9. Týmto sa Frizinská pamiatka II zreteľne odlišuje od Frizinskej pamiatky I a III, ktoré pochádzajú zo západného, franského prostredia.

V každom prípade nemá žiadnu grécku ani latinskú predlohu, takže ide o pôvodné dielo, ktoré súvisí s činnosťou byzantskej misie na Veľkej Morave.

## Ukážka

## Poznámky


## Referencie

Kategória:Literatúra na Veľkej Morave
Kategória:Literatúra v staroslovienskom jazyku
Epistrofos (vodca Halizónov)

**Epistrofos** (*Epistrofos*) je v gréckej mytológii vodca Halizónov, spojenec Trójanov v trójskej vojne.

Halizónsky vodca Epistrofos je postavou Homérovej Iliady. Jeho meno zaznie v druhom speve, ktorý obsahuje stovky veršov venovaných prehliadke ozbrojených síl bojujúcich v trójskej vojne. Podľa epického básnika Homéra, vojsku Halizónov velili Odios a Epistrofos. Hovoria o tom jeho verše:„*Odios Halizónom a Epistrofos s ním velil, z Alyby, ďalekého mesta, kde domov je hojného striebra."*

## Referencie a bibliografia

Kategória:Postavy gréckej mytológie
Kategória:Trójska vojna
Odios

**Odios** (*Odios*) môže byť v gréckej mytológii:
* achájsky bojovník bojujúci v trójskej vojne, pozri Odios (mytológia)
* vodca Halizónov, spojenec Trójanov, pozri Odios (vodca Halizónov)
Mier z Campoformia

náhľad|Stredná Európa po uzavretí mieru v Campo Formio
**Mier z Campoformia** (iné názvy: **mier v Campoformiu**, **mier v Campo Formiu**) ukončil 17. októbra 1797 vojnu medzi Francúzskom a Rakúskom a potvrdil nové východné hranice Francúzska až k ľavému brehu Rýna. Rakúsko uznalo stratu svojho vplyvu v Taliansku a vzdalo sa Lombardska a Belgicka výmenou za Benátsko, Istriu a Dalmáciu.

## Priebeh rokovania
Rokovania o mierovej zmluve mali prebiehať v Udine. Hoci to mal Napoleon Bonaparte z Milána kúsok, nechal cisárovho splnomocnenca, najlepšieho rakúskeho diplomata grófa Ludwiga Cobenzla, deň čakať. 

Rokovania začali 27. septembra. Postupovali veľmi pomaly a Napoleon musel vyvinúť veľké diplomatické úsilie. Pokúsil sa Cobenzla zastrašiť, že rokovania budú prerušené, Cobenzl bol však neústupný. Už počas predbežných leobenských rokovaní narazil na slabé miesto rakúskej diplomacie – Prusko.

Spoločne čeliť Prusku, rakúskemu rivalovi, sa Cobenzlovi pozdávalo. Napoleonovi na Prusku nezáležalo a splnenie tejto zmluvy tiež nepovažoval za záväzné. Cobenzl sa napriek tomu dohadoval o každý bod zmluvy a rokovania preťahoval. Z Paríža prichádzali každým dňom nové smernice, tá posledná prikazovala prerušiť rokovania a pokračovať na Viedeň do 29. septembra. Napoleon potreboval koniec výpravy a ponáhľal sa. Rozhodol sa teda riskovať. Nótu o „ultimáte do 29. septembra“ ukázal Cobenzlovi, ktorý ňou bol úplne zaskočený. Napoleon mohol prerušiť rokovania a jeho vláda by bola len spokojná. Vydesený Cobenzl bol ochotný súhlasiť so všetkým.

Bolo to otvorené delenie koristi. Benátska republika bola rozdelená medzi Rakúsko, Francúzsko a Cisalpinskú republiku. Mainz a ľavý breh Rýna pripadol Francúzsku. Rakúsko uznalo nové talianske republiky. Všetky otázky boli vyriešené, a tak sa 11. októbra obe strany zišli, aby zmluvu podpísali. 

Vyskytli sa však nečakané ťažkosti. Napoleonovi sa nepáčil článok o Mainzi a rýnskej hranici a navrhol ho opraviť podľa seba, Cobenzl mal námietky. O dva dni bol text oficiálne schválený. Obe strany sa dohodli, že zmluvu podpíšu v mestečku Campo Formio, na polovičnej ceste medzi rezidenciami oboch strán. Keď bola zmluva 17. októbra hotová, gróf Cobenzl, ktorý sa obával ďalších Napolonových kúskov, nečakal v Campo Formio a odišiel do Codroipo za ním. Tam bola nakoniec zmluva 18. októbra podpísaná.

Hoci Napoleon ani Cobenzl v Campo Formia neboli, zmluva, ktorá ukončila päťročnú vojnu medzi Francúzskom a Rakúskom, vošla do dejín ako mier z Campo Formia.

## Referencie


## Externé odkazy
* Francúzsky originál texte bez tajných klauzúl
* Anglický skrátený text s tajnými doložkami

## Zdroj

Kategória:Mierové zmluvy
Kategória:Francúzske revolučné vojny
Kategória:1797
Benátsky patriarchát

**Benátsky patriarchát** (, ) je rímskokatolícka cirkevná provincia a titulárny patriarchát latinskej cirkvi, ktorého patriarcha nemá žiadnu zvláštnu jurisdikciu.

Ako metropolitné sídlo má nasledujúce sufragánne biskupstvá: Adria-Rovigo, Belluno-Feltre, Chioggia, Concordia-Pordenone, Padova, Treviso, Verona, Vicenza a Vittorio Veneto.

## Dejiny
Založený bol v roku 774 ako diecéza so sídlom v Olivole, od roku 1091 v Castelle a na patriarchát povýšený 8. októbra 1451 spojením so zrušeným patriarchátom v Grade.

Počas obdobia jeho existencie boli k patriarchátu pridané územia diecéz so sídlom v Jesolo (1466) a Torcello (1818).

## Galéria

Súbor:Moraglia Mira 4.JPG|Súčasný benátsky patriarcha Francesco Moraglia
Súbor:San Pietro di Castello Facciata.jpg|Konkatedrála *San Pietro di Castello*
Súbor:Sede Patriarcale (Venice).jpg|Palác benátskeho patriarchu


## Referencie

## Pozri aj
* Bazilika svätého Marka

## Iné projekty

## Externé odkazy
* Giga-Catholic Information
* Patriarch and Patriarchate v Catholic Encyclopedia

## Zdroj

Kategória:Rímskokatolícka cirkev v Taliansku
Kategória:Benátky
Marek Vácha

Mgr. et Mgr. **Marek Vácha**, Ph.D. (* 14. september 1966, Brno) je český rímskokatolícky kňaz, teológ, prírodovedec, pedagóg a spisovateľ. Pôsobí ako farár vo farnosti Lechovice v Brnianskej diecéze a je prednostom Ústavu etiky na 3. lekárskej fakulte Karlovej univerzity. Špecializuje sa na otázky evolučnej biológie a lekárske i environmentálne etiky. Vo skaute získal prezývku „Orko“ (= skratka pre „Orlie oko“), ktorú používa vo svojom mene.

Medzi rokmi 2007 až 2025 slúžil ako farský vikár v Rímskokatolíckej akademickej farnosti Praha pri Kostole Najsvätejšieho Salvátora (ktorej farárom je Tomáš Halík).

## Život
Vyštudoval Prírodovedeckú fakultu Masarykovej univerzity v odbore molekulárna biológia a genetika. Teologického vzdelania nadobudol štúdiom v Olomouci a Bruseli. Vo svojej doktorskej práci na Lekárskej fakulte Masarykovej univerzity sa zameral na etickú problematiku poznania ľudského genómu a na genetiku správania. Zúčastnil sa dvoch expedícií do Antarktídy (1997 a 2000) na základňu Eco-Base na ostrove Nelson na Južných Shetlandách. Je učiteľom biológie, náboženstva a etiky na Biskupskom gymnáziu v Brne a na Arcibiskupskom gymnáziu v Prahe.

Je prednostom Ústavu etiky 3. lekárskej fakulty Karlovej univerzity v Prahe. V decembri 2010 bol zvolený za predsedu Akademického senátu 3. lekárskej fakulty UK. V roku 2013 bol v tejto funkcii potvrdený na ďalšie trojročné obdobie. Externe tiež vyučuje na Katedre environmentálnych štúdií Fakulty sociálnych štúdií Masarykovej univerzity.

Podporuje zrušenie celibátu v rímskokatolíckej cirkvi.

## Dielo
Okrem desiatok odborných a populárno náučných článkov je autorom nasledujúcich kníh vydaných nakladateľstvom Cesta v Brne:

* *Tančící skály: O vývoji života na Zemi, o člověku a o Bohu*, 2003;
* *Šestá cesta: O havranech, o liliích a o mnohem vzácnější cestě*, 2004;
* *Návrat ke Stromu života: Evoluce a křesťanství*, 2005;
* *Poslední země: Antarktida*, 2007;
* *Místo, na němž stojíš, je posvátná země: O kruhu úcty k člověku, přírodě a celému vesmíru*, 2008;
* *Probouzení*, 2009;
* *Kéž bych pod hvězdami dobře odtančil svůj tanec*, 2010
* *Modlitba argentinských nocí*, 2011
* *Loď*, 2012
* *Život je *sacra* zajímavej*, rozhovor s Karlem Satoriou, 2013, ISBN 978-80-7295-164-2
* *Neumělcům života*, 2014

## Referencie

## Iné projekty

## Externé odkazy
* Webové stránky Marka Váchu, Mgr. et Mgr. Marek Vácha, Ph.D.
* Cesty víry: Orlí oko, ČT2, 6. 3. 2011
* Marek Orko Vácha - video z cyklu Českej televízie Na plovárně

## Zdroj

Kategória:Českí rímskokatolícki kňazi
Kategória:Českí vedeckí spisovatelia
Kategória:Českí náboženskí spisovatelia
Kategória:Českí biológovia
Kategória:Českí skauti
Kategória:Vyučujúci na Fakulte sociálnych štúdií Masarykovej univerzity
Kategória:Absolventi Prírodovedeckej fakulty Masarykovej univerzity v Brne
Kategória:Absolventi Lekárskej fakulty Masarykovej univerzity
Kategória:Osobnosti z Brna
Kategória:Českí popularizátori vedy
Filip VI. (Španielsko)

**Filip VI.** (celým menom **Felipe Juan Pablo Alfonso de Todos los Santos de Borbón y de Grecia**; * 30. január 1968, Madrid, Španielsko) je súčasný španielsky kráľ. Pochádza z rodu Bourbon-Anjou. Kráľom sa stal 19. júna 2014 po abdikácii svojho otca Juana Carlosa I., v súlade s ústavným zákonom o abdikácii. 

## Vzdelanie
Filip študoval na prestížnych školách v Kanade, USA (Georgetown University vo Washingtone D.C.) a v Španielsku. Vojenské vzdelanie princ získal na Academia General Militar v Zaragoze, na Escuela Naval Militar v Maríne a na Academia General del Aire v San Javier. Po ukončení obdobia vojenského vzdelania začalo obdobie jeho civilného vzdelania.

## Štátnické povinnosti
Už ako korunný princ vykonával mnoho oficiálnych zahraničných ciest po celom svete a reprezentoval Španielske kráľovstvo. Súčasne tiež reprezentoval kráľovskú rodinu v mestách po celom Španielsku a ukazoval sa pri španielskych štátnych sviatkoch.

## Manželstvo a deti
Dňa 1. novembra 2003 princ oznámil zasnúbenie s novinárkou Letiziou, s ktorou sa oženil 22. mája 2004. Dňa 31. októbra 2005 porodila princezná Letizia dievčatko, infantku Leonor, dňa 29. apríla 2007 sa narodila druhá dcéra, Sofia, ktorá sa stala treťou v poradí následníctva.

Dňa 2. júna 2014 otec Filipa oznámil, že abdikuje z funkcie španielskeho kráľa. Filip sa funkcie kráľa ujal dňa 19. júna 2014.

## Rodokmeň

## Zdroj

Kategória:Králi Španielska
Kategória:Katolícki panovníci
Kategória:Osobnosti z Madridu
Kategória:Fulbrightovi štipendisti
Kategória:Nositelia Rádu zlatého rúna
Kategória:Rytieri veľkokríža Radu za zásluhy Talianskej republiky
Kategória:Nositelia veľkokríža Radu za zásluhy Poľskej republiky
Kategória:Nositelia španielskeho Rádu zlatého rúna
Kategória:Nositelia veľkokríža Radu čestnej légie
Kategória:Rytieri veľkokríža Rádu Kristovho
Kategória:Nositelia Radu troch hviezd
Kategória:Nositelia Záslužného radu Maďarskej republiky
Kategória:Rytieri Rádu slona
Synergia

**Synergia** alebo **synergizmus** môže byť:
*všeobecne:
**a) súčinnosť (alebo spolupráca či spolupôsobenie) osôb alebo síl, faktorov a podobne, spravidla na spoločnom celkovom výkone, resp. b) celková sila, ktorá je výsledkom tejto súčinnosti
**a) súčinnosť (alebo spolupôsobenie či doplňovanie) síl, faktorov, prvkov a pod., ktorej/-ého následkom je účinok, ktorý je vyšší než by bol súčet účinkov jednotlivých síl a pod. pôsobiacich osobitne, resp. b) samotný tento vyšší účinok (teda tzv. synergický efekt)
*v synergetike: spolupôsobenie častí sústavy kooperáciou činností a procesov v sústavách, čo v nich vedie k novým kvalitám prejavov a správaní, napr. v podobe zvýšenia ich účinnosti a efektívnosti, pozri synergia (synergetika)
*v ekonómii: a) súčinnosť/spolupôsobenie výrobných faktorov či činností (v rámci jednej organizácie či v rámci blízkych organizácií) alebo celých organizácií, ktorej/-ého následkom je kladný účinok, ktorý je vyšší než by bol súčet účinkov jednotlivých výrobných faktorov, činností alebo organizácií činných osobitne, resp. b) samotný tento kladný účinok (teda tzv. synergický efekt), resp. c) príslušný potenciál, z ktorého môže vzniknúť tento kladný účinok, pozri synergia (ekonómia)
*v teológii: náuka, podľa ktorej spolu s Bohom na svojej spáse spolupôsobí sám človek, pozri synergia (náboženstvo) 
*vo farmakológii a chémii: a) vzájomné pôsobenie účinných látok alebo škodlivín, ktorého následkom je znásobenie účinku alebo vyvolanie nového účinku, resp. b) samotné toto znásobenie účinku
*v medicíne: 
**koordinovaná činnosť istých svalov, ktorej výsledkom je hladký pohyb, pozri synergia (svaly)
**spolupôsobenie či zladené pôsobenie skupiny telesných orgánov (svalov, nervových centier a pod.), v širšom zmysle aj duševných schopností, liekov a pod., pozri synergia (organizmus)
**staršie: neurofyziologická súčinnosť podmieňujúca funkcie organizmu ako celku
*v biológii a ekológii: 
**podporné vzťahy medzi organizmami (napr. symbióza)
**v mikróbnej ekológii: stav, keď činnosť jednej populácie prospieva inej populácii bez vlastného úžitku (na rozdiel od napr. symbiózy), pozri synergia (mikróbna ekológia)
**situácia, keď škodliviny v životnom prostredí spolu reagujú za vzniku ďalších znečisťujúcich látok, pozri synergia (škodliviny)

**Synergia** môže byť aj:
*v sociálnej psychológii: celková psychologická energia (potrebná jednak na udržanie skupiny pokope a jednak na plnenie úloh), ktorou disponuje skupina ľudí, pozri synergia (psychológia)
*v sociológii: spolupráca vo všetkých sférach spoločnosti ako základ spoločenskej existencie, pozri synergia (sociológia)

## Referencie
Ereuthalión

**Ereuthalión** (*Ereuthalión*) môže byť v gréckej mytológii:
* silák z Arkádie, pozri Ereuthalión (Arkádia)
* syn Kriasa, zakladateľ mesta Ereuthalia, pozri Ereuthalión (syn Kriasa)
* otec Oinea, spolubojovníka boha Dionýza, pozri Ereuthalión (Kilíkia)
Journal of Cold War Studies

**Journal of Cold War Studies** (skrátene podľa ISO 4 **J. Cold War Stud.**) je americký peer review vedecký časopis týkajúci sa histórie studenej vojny. Bol založený v roku 1999 v rámci *Harvard Project on Cold War Studies* (HPWCS). Časopis je vydávaný vydavateľstvom MIT Press v periodicite štyrikrát ročne. Súčasným šéfredaktorom je Mark Kramer z Harvard University.

## Externé odkazy
* Oficiálna stránka (MIT Press)
* Oficiálna stránka (Harvard University)

Kategória:Historické časopisy
Kategória:Časopisy v USA
ISO 4

**ISO 4** je štandard Medzinárodnej organizácie pre normalizáciu (ISO), ktorý definuje jednotlivé skratky slov v názvoch seriálových publikácií, najmä vedeckých časopisov. Registračným orgánom je Medzinárodné centrum ISSN, ktoré udržiava zoznam skratiek slov (, akronym *LTWA*).

## Externé odkazy
* List of Title Word Abbreviations (LTWA) – Zoznam skratiek na stránkach ISSN 

Kategória:ISO štandardy
Marc Márquez

**Marc Márquez i Alentà** (* 17. februára 1993, Cervera, Katalánsko, Španielsko) je španielsky profesionálny a súčasný majster sveta v kategórii MotoGP. Je jedným zo štyroch jazdcov histórie, ktorým sa podarilo získať majstrovský titul v troch rôznych triedach; v roku 2010 sa stal majstrom sveta kategórie do 125 cm³, v roku 2012 zvíťazil v kategórii Moto2 a v sezóne 2013 získal majstrovský titul aj v  triede MotoGP. Stal sa tak najmladším majstrom sveta a zároveň po 35 rokoch prvým, ktorému sa to podarilo v jeho prvej sezóne.

## Štatistiky
### Podľa sezóny

* Sezóna práve prebieha.

## Externé odkazy
* marcmarquez93.es - Oficiálne stránky , 
* twitter.com/marcmarquez93 - Twitter

## Zdroj

Kategória:Motocyklisti
Tereza Bebarová

**Tereza Bebarová** (* 8. júl 1975, Bohumín) je česká herečka a speváčka.

## Osobný život
Od detstva spievala a tancovala. Vyštudovala herectvo na ostravskom konzervatóriu. Už počas tohto štúdia hrala v Divadle Petra Bezruča, po absolutóriu školy bola v angažmá v ostravskom Divadle Aréna, neskôr aj v Národnom divadle Moravskosliezskom. Po presídlení do Prahy hrá a spieva v nuselskom Divadle na Fidlovačke.

## Dabing
V českom znení svoj hlas prepožičala postavám Trinástka zo seriálu Dr. House, Gabrielle Solisovej zo seriálu Zúfalé manželky, Kate Austenovej zo seriálu Nezvestní, Anne Boleynovej v seriáli Tudorovci, Vicky Robertsovej zo seriálu Udalosť, Debre Morganovej zo seriálu Dexter, Kelly Baileyovej zo seriálu Misfits, Rose Tyler zo seriálu Doctor Who, alebo Sáre Sidleovej v seriálu Kriminálka Las Vegas. V roku 2017 načítala audioknihu Život za životem (vydala Audiotéka).

## Ocenenia
* 2003 - Cena Františka Filipovského za dabing role Julie Russelovej vo filme *Siedmy hriech*
* 2005 - Cena Thálie - za hlavnú rolu v muzikáli *[[Funny Girl]]*
* 2009 - Cena Františka Filipovského za dabing role Laury v seriáli *V odbornej starostlivosti*
* 2011 - Cena Františka Filipovského za dabing role Funny vo filme *Funny Lady*

## Filmografia
### Televízia
* 2006 *Poslední kouzlo* 
* 2005 *[[3 plus 1 s Miroslavem Donutilem]]* (TV seriál)
* 2005 *[[Ulice (seriál)|Ulica]]* (TV seriál)
* 2004 *Nadměrné maličkosti: Hypnóza* 
* 2003 *Stará láska nerezaví* 
* 2003 *[[Strážce duší]]* (TV seriál)
* 2000 *Politik a herečka* 
* 1997 *[[Četnické humoresky]]* (TV seriál)
* 1997 *[[Zdivočelá země]]* (TV seriál)

### Film
* 2013 *[[Štvorlístok v službách kráľa]]* (prepožičanie hlasu Fifinke)
* 2013 *[[Odpad město smrt]]* (dabing postavy "pani Müllerová", stvárnenú Danú Polákovou)
* 2010 *[[Doktor od jezera hrochů]]*
* 1999 *[[Všichni moji blízcí]]*
* 1997 *[[Průběžná O(s)trava krve]]*
* 1997 *[[Konto separato]]*

## Externé odkazy
* Tereza Bebarova na Dabingforu

## Zdroj

Kategória:České dabingové herečky
Kategória:České divadelné herečky
Kategória:České filmové herečky
Kategória:České televízne herečky
Kategória:České herečky divadelných muzikálov
Kategória:České speváčky
Kategória:Osobnosti z Bohumína
Kategória:Osobnosti z Prahy
Kategória:Žijúci ľudia
Henriette Avramová

**Henriette Davidson Avram** (* 7. október 1919, New York, New York, USA – † 22. apríl 2006, Miami, Florida, USA) bola americká programátorka a knihovníčka. Bola vydatá za šachistu Herberta Avrama, s ktorým mala tri deti.

## Životopis
V roku 1952 začala pracovať pre Národnú bezpečnostnú agentúru USA, kde pôsobila sedem rokov. Po intermezze v súkromnej sfére bola zamestnaná bez predchádzajúceho knižničného vzdelania v Library of Congress. Tu mala vyvíjať formát dát pre výmenu knižničných dát. Vyvinula pre tento účel dodnes využívaný štandard MARC. V roku 1992 opustila kongresovú knižnicu a odsťahovala sa so svojím mužom do Californie v Marylande. Po smrti Herberta Avrama sa presťahovala do Miami, kde v roku 2006 zomrela.

## Publikácie
* *MARC, its history and implications*. Library of Congress, 1975 (Plný text k dispozícii)
* *The evolving MARC system: The concept of a dáta utility*. Clinic on Library Applications of Data Processing, 1970 (Plný text k dispozícii)

## Referencie


## Externé odkazy
* Henriette Avram, 'Mother of MARC,' Dies, nekrológ na webe Knižnice Kongresu

## Zdroj
*

Kategória:Programátori USA
Kategória:Ženy v informatike
Kategória:Osobnosti z New Yorku